અમારા સૌના લાડીલા આતંકવાદી નેતા શ્રી ઓસામાભાઈ લાદેન સોમવાર તારીખ ઃ ૨-૫-૨૦૧૧ના રોજ ખતરનાક રીતે મરણ પામ્યા છે. તેઓ તેમની પાછળ પાંચ પત્નીઓ અને ૨૫ બાળકોને રડતાં મૂકી ગયા છે. સદ્‌ગતનું બેસણું આવતી કાલે સાંજે ૪ થી ૬ દરમ્યાન અફઘાનિસ્તાન બોર્ડરની તોરા-બોરા ગુફાઓમાં રાખવામાં આવેલ છે. સૌ આતંકવાદી બંઘુઓ પોતપોતાની મશીનગનો અને રિવોલ્વરો લઈને પહોંચી જાય. સદ્‌ગતની શાનમાં ૧૦૦૧ ગોળીઓ હવામાં છોડી ધડબડાટી બોલાવ્યા પછી બે મિનિટનું મૌન પાળવામાં આવશે. બુલેટના પૈસા અલ-કાયદાની ઓફીસેથી વાઉચર ભરીને લઈ લેવા. બોમ્બ પેટ પર બાંધીને આત્મઘાતી સમર્પણ કરવાનો રિવાજ બંધ છે.